Hašiš

pisi|Sebsi (Maroko)
Hašiš ehk kanepivaik ehk charas ehk churrus on india kanepi emastaimede õisikutelt (õite tupplehtedelt) korjatav vaigusegu."Meditsiinisõnastik" 250:2004.Ain Raal, "Maailma ravimtaimede entsüklopeedia", lk 160, Tallinn: Eesti Entsüklopeediakirjastus, 2010

Hašiš on kanepitaime narkootilise toimega saadus, mis klassifitseeritakse selles sisalduvate psühhotroopsete kannabinoidide (nt THC) tõttu narkootiliseks aineks. 

Narkootilist joovet püütakse saavutada hašišit kas suu kaudu manustades (süües) või suitsetades. 

Kanepivaiku tuntakse Araabias hašišina, Ameerikas ja Euroopas marihuaanana ja Põhja-Aafrikas kief'ina.Ain Raal, "Maailma ravimtaimede entsüklopeedia", lk 160, Tallinn: Eesti Entsüklopeediakirjastus, 2010 Hašiši kohta käivad eestikeelsed slängisõnad on plastiliin, tükk, hash ja maroko.

Ajalugu
Hašiši suitsetamise kombe tõid Euroopasse tõenäoliselt Napoleoni sõdurid ja Indias töötanud briti arstid.Sinikka Piippo, Ulla Salo, "Meelte ja tunnete taimed", tõlkija Mari Vihuri, lk  , 2007, kirjastus Varrak, ISBN 978 9985 3 1442 5

Valmistamine
Viljastamata emastaimedelt korjatakse nõret eritavad osad, need pressitakse koogitaoliseks massiks ja kuivatatakse. Nii saadakse kanepivaik, mille värv varieerub mustast hallikaspruunini. 

Tavaliselt on hašiš pressitud kookideks, nende kuju võib tootmispiirkonniti olla erinev, kusjuures mõnikord on need ka kaubamärgiga tähistatud. 

Pulbriline hašiš on vähelevinud. Hašišipulbrit kas neelatakse otse, segatakse joogi sisse või suitsetatakse. 

Õiguspiirangud riigiti
Eestis
pisi|363x363px|Skaala kanepi ja teiste mõnuainete kahjulikkuse hindamiseks
India kanepi kasvatamine (välja arvatud eriloal) ja selle saaduste (seaduse sõnastuses: narkootiline ja psühhotroopne aine) müümine, edastamine ja tarvitamine (välja arvatud eriloal) on Eestis mistahes koguses ebaseaduslik ja karistatav kui rahvatervisevastane süütegu.Riigikogu seadus,Karistusseadustik, veebiversioon (vaadatud 19.01.2014)

 Toodang ja konfiskeerimine
Kanepivaigu ülemaailmne toodang oli 2004. aastal 7500 tonni ja 2006. aastal hinnanguliselt 6000 tonni. Kanepivaiku toodetakse Afganistanis, Pakistanis, Indias, Nepalis ja Kesk-Aasias ning mitmes SRÜ riigis, kuid suurimaks tootjaks peetakse Marokot. [file:///C:/Documents%20and%20Settings/kasutaja/My%20Documents/EMCDDA_AR08_et.pdf UIMASTIPROBLEEMIDE OLUKORD EUROOPAS], lk 37, Euroopa Narkootikumide ja Narkomaania Seirekeskus, 2008, veebiversioon (vaadatud 30.03.2014)

2006. aastal konfiskeeriti (valdavalt Lääne- ja Kesk-Euroopas) 1025 tonni kanepivaiku.

Vaata ka
Hašišiõli
Le club des Hashishins

 Viited 

Välislingid
Fitz Hugh Ludlow, The hasheesh eater : being passages from the life of a Pythagorean 1857, Medical Heritage Library (vaadatud 16.01.2014)
Guide To The Different Types Of Hash From Around The World (vaadatud 19.01.2014)

Kategooria:Narkootilised ained
Kategooria:Kanep
Kategooria:New Age